เปิดประวัติ “องซองอู” แฟนหนุ่มแห่งชาติ พร้อม 5 สิ่งที่คุณไม่เคยรู้

#COMEONG #COMEONG_IN_BKK 
#옹성우 #ONGSEONGWU #위로 #WELO 
#FANTAGIO #SOLEUENT #AllAboutContents

🔗ถ้าหากพูดถึงชื่อนักแสดงหรือศิลปินแถวหน้าของวงการของเอเชีย เชื่อว่าจะต้องมีชื่อของ “องซองอู” หรือ “พี่อง” ของแฟน ๆ ชาวไทยติดอยู่ในโผอย่างแน่นอน “องซองอู” ถือเป็นอีกหนึ่งศิลปินคุณภาพที่ได้รับการยอมรับจากทั้งในและนอกประเทศ ด้วยความสามารถโดดเด่นในผลงานทุก ๆ ด้าน ไม่ว่าจะเป็นผลงานเพลงหรือการแสดง ซึ่งนับเป็นข่าวดีต้อนรับปี 2025 เมื่อ SOLE U ENTERTAIN (โซลยูว์ เอ็นเตอร์เทน) ผู้จัดคุณภาพของประเทศไทย ได้ประกาศจัดงานแฟนมีตติ้ง “ONG SEONG-WU FANMEETING <COMEONG> IN BANGKOK” ที่จะพาพี่องมาพบกับ WELO ชาวไทยอีกครั้งในวันเสาร์ที่ 8 กุมภาพันธ์ 2568 เวลา 18.00 น. ณ Idea Live, Bravo BKK วันนี้เราขอพาทุกคนมาพบกับ 5 สิ่งที่คุณอาจจะไม่เคยรู้กับหนุ่มคนนี้ จะมีเรื่องอะไรบ้างนั้นติดตามกันได้เลย
 
1.  จุดเริ่มต้นเส้นทางการเติบโตในวงการบันเทิง
เส้นทางในวงการบันเทิงขององซองอูเริ่มต้นด้วยการเข้าแข่งขันใน Produce 101 รายการเซอร์ไวเวอร์ชื่อดังจากประเทศเกาหลี ซึ่งในรายการนี้ เขาได้พิสูจน์ความสามารถ งัดทุกศักยภาพ จนคว้าอันดับที่ 5 มาได้ และได้เดบิวต์เป็นหนึ่งในสมาชิกของวง Wanna One หลังจากเปิดตัว วง Wanna One ก็ประสบความสำเร็จอย่างถล่มทลาย และได้ชื่อว่าเป็นบอยแบนด์ที่ดีที่สุดวงหนึ่งของเกาหลี
 
2.  เพชรเม็ดงามของวงการการแสดง
องซองอูถือเป็นศิลปินที่ครบเครื่องที่สุด เพราะนอกจากการร้องเพลงแล้ว ฝีมือการแสดงของเขาก็โดดเด่นเช่นกัน เริ่มด้วยผลงานแจ้งเกิดอย่างเรื่อง At Eighteen ซีรีส์ที่บอกเล่าเรื่องราวเกี่ยวกับชีวิตวัยรุ่นในช่วงอายุ 18 ปี และยังมีผลงานคุณภาพให้แฟน ๆ ได้รับชมอย่างต่อเนื่อง อาทิเช่น More Than Friends, Life Is Beautiful และสำหรับผลงานเรื่องล่าสุด ซึ่งองซองอูรับบทเป็นตำรวจหนุ่ม “คังฮีชิก” ในซีรีส์เรื่อง Strong Girl Nam Soon นั้น ก็ได้รับการยอมรับจากแฟน ๆ ให้เป็นหนึ่งในบทบาทที่ดีที่สุดของเขา
 
3.  การันตีความสามารถด้วยรางวัลอันทรงเกียรติ
ด้วยความสามารถด้านการแสดงที่ยอดเยี่ยม เขาได้รับสองรางวัลใหญ่จากงานประกาศรางวัล Korea Drama Awards ประจำปี 2019 อันได้แก่รางวัล Best New Actor Award และรางวัล Hallyu Star Award จากผลงานแจ้งเกิดอย่าง At Eighteen และซีรีส์เรื่องเดียวกันยังทำให้เขาคว้ารางวัล Most Promising Actor จากงานประกาศรางวัล StarHub Night of Stars ประจำปี 2019 และรางวัล Rookie Actor Award จากงานประกาศรางวัล Asia Artist Awards ประจำปี 2019 มาได้อีกด้วย นอกจากนี้ องซองอูยังได้รับรางวัล New Wave Award จากงานประกาศรางวัล Grand Bell Awards ประจำปี 2022 จากผลงานภาพยนตร์ Life Is Beautiful ถือเป็นการการันตีความสามารถและพรสวรรค์ด้านการแสดงของเขาอย่างชัดเจน
 
4.  Boyfriend Material สมฉายาแฟนหนุ่มแห่งชาติ
นอกจากความสามารถทางด้านการร้องเพลงและการแสดงของเขาที่เป็นที่ประจักษ์แล้ว องซองอูยังเล่นเครื่องดนตรีเป็นอีกด้วย โดยเขามีสกิลการตีกลองที่นับว่ายอดเยี่ยมเลยทีเดียว ไม่เพียงเท่านั้น เขายังชื่นชอบการถ่ายภาพด้วย เรียกว่าคุณสมบัติครบถ้วน สมกับฉายาแฟนหนุ่มแห่งชาติของแฟน ๆ จริง ๆ
 
5.  การกลับมาพบเจอแฟน ๆ ชาวไทยอีกครั้งหลังจากเสร็จสิ้นการรับใช้ชาติ พร้อมทุ่มเต็มที่กับงานแฟนมีตติ้ง
สำหรับงาน “ONG SEONG-WU FANMEETING <COMEONG> IN BANGKOK” เป็นการกลับมาเจอแฟน ๆ ชาวไทยครั้งแรกหลังจากเสร็จสิ้นการรับใช้ชาติ และยังเป็นการเยือนประเทศไทยในรอบ 5 ปีอีกด้วย งานนี้พี่องสัญญาว่าทุ่มสุดตัว เตรียมขนโชว์ที่ทั้งสนุกและสุดพิเศษมาให้แฟน ๆ ชาวไทยโดยเฉพาะ พร้อมสร้างช่วงเวลาแสนประทับใจและเต็มเปี่ยมไปด้วยความสุขร่วมกัน
 
สำหรับใครที่คิดถึงพี่อง สามารถซื้อบัตรได้แล้วตั้งแต่วันนี้ ที่หรือผ่านทางแอปพลิเคชัน The Concert เท่านั้น ราคาบัตร 6,900 / 4,500 / 3,900 / 2,500 บาท (ราคาไม่รวมค่าธรรมเนียมการออกบัตรและค่าบัตรพลาสติก) พิเศษสำหรับผู้ที่ซื้อบัตร Zone A จะได้รับสิทธิ์ All Hi-Touch ทุกที่นั่ง สำหรับผู้ที่ซื้อบัตร Zone B, C และ D จะได้รับสิทธิ์ All Hi-Bye ทุกที่นั่ง อีกทั้งพร้อมลุ้นสิทธิ์เป็นผู้โชคดี เพียงซื้อบัตรตั้งแต่วันนี้ - 2 กุมภาพันธ์ 2568 เวลา 23.59 น. เท่านั้น
 
*ขอบคุณรูปภาพจาก fantagio
 
สามารถติดตามรายละเอียดเพิ่มเติมได้ทาง Sole U Entertain
Facebook:Instagram:X :Tiktok :
#COMEONG #COMEONG_IN_BKK #옹성우 #ONGSEONGWU #위로 #WELO #FANTAGIO #SOLEUENT #AllAboutContents